КК Тиквеш

Кошаркарски клуб Тиквеш Голден Игл ― македонски кошаркарски клуб со седиште во Кавадарци. Клубот бил трикратен првак во Првата македонска кошаркарска лига и двократен првак во Купот на Македонија. Своите натпревари, клубот ги игра во Спортската сала Јасмин во Кавадарци.
Во својата историја, овој клуб дал многу значајни имиња кои ја афирмирале кошаркарката, градот Кавадарци и Република Македонија. Меѓу нив, најпознати се: Врбица Стефанов, Тодор Гечевски, Ристе Стефанов и Горан Самарџиев.
1 Историја
1.1 Создавање
Во 1969 година, по иницијатива на И. Каровски, Б. Ивановски, Д. Галапчев, Ж. Клинчаров, Т. Ридов, М. Ацев, Б. Камчев и Р. Прескакулев се формирал кошаркарскиот клуб ''Тиквеш'', кој и службено постои од 11 јануари 1970.
Прв тренер на КК Тиквеш бил професорот Живко Клинчаров, а подоцна како предводници на клубот работеле и Р. Анѓушев, Д. Пецов, Т. Клинчаров, П. Камчевски, О. Тотов и други.
Во својот прв службен настап, Тиквеш го декласирал тимот на 23 Октомври од Кочани, со резултат 102-64. На тој натпревар настапувале: Александар Књазев, С. Кировски, М. Спанџов, Б. Петреназов, М. Ацев, К. Спанџов, О. Тотов, Б. Гечевски, П. Камчевски, З. Мукаетов и А. Галапчев. Најголемиот успех, кошаркарите на Тиквеш го постигнале во сезоната 1984/85, кога го освоиле првото место во Првата македонска републичка лига.
1.2 Настапи во Првата македонска лига
Во првата сезона на Првата македонска кошаркарска лига, во сезоната 1992/93, КК Тиквеш обезбедил пласман. Клубот си го сменил името и од 1995 до 1997 настапувал како КК Алумни Деком Тиквеш, а потоа во КК Орка (од 1997 до 1999 година) и повторно во КК Тиквеш (од 1999 до 2002 година).
Во 2005 година, како главен спонзор на клубот, влегло претпријатието односно топилницата Фени Индустри и поради тоа, клубот го променил името во КК Фени Индустри. Во сезоната 2005/2006, клубот настапувал во Втората лига, каде го освоил второто место и така обезбедил пласман во Првата лига. Во следната сезона 2006/2007, го освоил шестото место во Првата лига, а веќе во сезоната 2007/2008 била освоена двојната круна - шампион на Македонија и освојувач на Купот. Во сезоната 2008/2009, Фени Индустри загубил во финалето против Фершпед Работнички во првенството, додека во купот стигнал до полуфиналето. Сезоната 2009/2010, исто така, била успешна за клубот, кој повторно ја освоил двојната круна. Во сезоната 2010/2011, Фени Индустри ја освоил третата титула во Првата лига, додека во Купот стигнал до полуфиналето. Во сезоната 2011/2012, престанала доминацијата на кавадаречкиот клуб, кој стигнал до финалето во Првата лига и во Купот, каде на двапати загубил од МЗТ Аеродром. Во сезоната 2012/2013, Фени Индустри стигнал до полуфиналето во Лигата и во Купот. Сезоната 2013/2014 била најлоша сезона во поновата историја на клубот, Фени не успеал да обезбеди пласман во Суперлигата со што играл опстанок односно Плејаут, а во Купот стигнале до четвртфинале. Во Првенството 2014/2015, Фени Индустри бил елиминиран во полуфиналето од МЗТ Аеродром. Во тоа време, клупските бои биле портокаловата и белата.
На 8 јули 2019 година, Фени Индустри го сменил своето име во Еуро Никел 2005. Причина за смена на името било промена на сопствеништвото на главниот сопственик и спонзор на клубот - топилницата Фени Индустри која била откупена и преименета во Еуро Никел Индустри во март истата година.
Пред сезоната 2024/25, клубот претрпел нови промени во сопствеништвото. Мнозински сопственик на клубот, станала Општина Кавадарци, а како малцински сопственик станало претпријатието Голден Игл Никел кое ја превземало топилницата од Еуро Никел Индустри. Бидејќи клубот се ребрендирал, неговата клупска боја станала црвената.
2 Успеси
КК Еуро Никел 2005 има забележано неколку успеси, меѓу кои:
* Прва македонска кошаркарска лига (3): 2007/08, 2009/10, 2010/11
* Куп на Македонија (2): 2008, 2010,
* БИБЛ (1): 2010/11.
Еуроникел 2005 има учествувани и во неколку европски купови, како што е Купот Корач.
3 Состав 2023/2024
Извор:
+, Играчи
Никола Караколев
Марјан Младеновиќ
Дарко Соколов
Христијан Тодороски
Тодор Златев
Стеван Глигоријевиќ
Андреј Чадамов
Никола Бојчев
Оливер Двојаковски
Христијан Несторовски
Џексон Рајан Дубински
Маск Томас Смит Меквен
Гералд Блекшир
Милош Вранеш
4 Поврзано
* Прва македонска кошаркарска лига
* Втора македонска кошаркарска лига
* Куп на Македонија
* Суперкуп на Македонија
* Македонска кошаркарска федерација
* Спорт во Кавадарци
* Кошарка во Македонија